กนง.คนใหม่
โดย...ทีมข่าวโพสต์ทูเดย์
8 ต.ค. 2558

โดย...ทีมข่าวโพสต์ทูเดย์
คณะกรรมการธนาคารแห่งประเทศไทย เรียกประชุมวาระพิเศษ เมื่อวันที่ 5 ต.ค.ที่ผ่านมา เพื่อคัดเลือกกรรมการผู้ทรงคุณวุฒิในคณะกรรมการนโยบายการเงิน (กนง.) แทน วิรไท สันติประภพ ที่ได้รับโปรดเกล้าฯ ดำรงตำแหน่งผู้ว่าการ ธปท.
ทั้งนี้ ที่ประชุมมีมติคัดเลือก อภิชัย บุญธีรวร เป็นกรรมการผู้ทรงคุณวุฒิใน กนง.แทน มีผลตั้งแต่วันที่ 7 ต.ค. 2558 และจะดำรงตำแหน่งเท่ากับวาระที่เหลืออยู่คือจนถึงวันที่ 31 ต.ค. 2560
สำหรับ อภิชัย มีอายุ 61 ปี เคยเป็นอดีตกรรมการผู้จัดการ ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) และปัจจุบันก็ยังเป็นกรรมการและกรรมการพิจารณาค่าตอบแทนผู้บริหารระดับสูงเอ็กซิมแบงก์
เอ็กซิมแบงก์คือธนาคารเฉพาะกิจของรัฐที่คลุกคลีกับผู้นำเข้าและส่งออกโดยเฉพาะ
ทำให้คาดเดากันว่าต่อไปนโยบายการเงินที่เกี่ยวข้องกับค่าเงินบาทจะออกมาเป็นรูปแบบใด